b"\n_START_ARTICLE_\nDuomo\n_START_PARAGRAPH_\nDuomo  \xc3\xa9s la paraula italiana que es fa servir per referir-se al temple cristi\xc3\xa0 on t\xc3\xa9 seu o c\xc3\xa0tedra el bisbe, sent aix\xc3\xad l'esgl\xc3\xa9sia principal de cada di\xc3\xb2cesi, coneguda en catal\xc3\xa0 com Catedral. El seu \xc3\xbas en catal\xc3\xa0 sense traduir, com italianisme, es deu a diverses catedrals italianes com la Catedral de Flor\xc3\xa8ncia o la de Mil\xc3\xa0, mundialment famoses, que s'han incorporat fortament en la mem\xc3\xb2ria col\xc2\xb7lectiva, transformant el substantiu en un nom propi, de la mateixa manera en qu\xc3\xa8 de vegades es fa servir la veu  Piazza  per referir-se a algunes places o  Campanile  per a alguns campanars._NEWLINE_El terme itali\xc3\xa0 Duomo, igual que l'alemany Dom, deriven de la mateixa arrel llatina que d\xc3\xb3na origen a les paraules domus (casa) i dominus (senyor) i no t\xc3\xa9 relaci\xc3\xb3 amb la c\xc3\xbapula o dom que presenten algunes Catedrals. En llat\xc3\xad es diu a la Catedral  Domus Dei  (casa de D\xc3\xa9u)."